Giogos de su destinu

Abbista' e de taglia mediana,
ponet a la mirare umore onu:
ogni membru in armonicu cunsonu
cuncurret a la fagher prus galana.

Totu sas posas risaltu li dana.
Mirada, andanta, risu e arrejonu
sedùin. Orgogliosa est de su tonu
chi li dan Hera, Venus e Diana.

E puru a custa imbidiada rosa
no b'at boladu un'abe, po li dare
s'annuntziu 'e si fagher a isposa.

Pecadu! Fut istada un'esemplare
muzere, e poi una mama diciosa
e una nonna ‘e imbidiare.

Chena die